譚溥 (宣德進士)

譚溥，字泽民，号质堂，山東省萊州府昌邑縣人，民籍，治《易經》。

生平 
九月二十三日生，行二。宣德七年壬子（1432年）由大名縣學生中式順天府鄉試第□十一名舉人，會試中式第七十七名。山东昌邑海眼谭氏祖先。

年三十歲中式宣德八年癸丑科第三甲第十八名進士。明宣宗設宴于文華殿，見其儀錶莊嚴，語達理據，欽點刑部浙江清吏司主事，未幾遷刑部郎中。“廉介自飭，不少阿附，用法明允，案无停牍，自大司寇而下，率礼重之。”正統四年己未（1439年），升遼東苑馬寺少卿，兼營兵備、糧餉。任間“力懲貪腐，變革陋規，剷除馬政之弊，邊用充給”。景泰元年庚午（1450年）以績遷江西右參政，四年癸酉（1453年）廣東右參政，七年丙子（1456年）擢陝西左布政使。天順五年辛巳（1461年）丁父憂，奪情起複，上念其清，直徵為南京戶部侍郎。未愈年卒於任。椁回，行李单篓，一无赢储。帝赐祭葬，遣官谕祭，身后恤典，一切从厚。墓在昌邑城东文山东麓谭氏茔。《昌邑县志》有载。明英宗旨曰：“惟尔秉性刚方，持道毅慎，俾居廊署，己著能声。累任藩垣，并扬清誉。加卿之职，迁莅南都。何半载之未逾，一疾而长逝。讣音忽至，良用悼嗟。追念勤劳，特兹遣祭。尔灵不昧，钦此光归”。

家族 
曾祖譚武；祖譚□；父譚義，□縣教諭；母趙氏；繼母王氏；繼母陳氏。具慶下，妻陶氏，弟慱；厚。

參考

昌邑市人
明朝陝西布政使
南京戶部侍郎